Υπουργείο Ενέργειας των ΗΠΑ

Το Υπουργείο Ενέργειας των Ηνωμένων Πολιτειών (αγγλικά: United States Department of Energy, USDoE, DoE) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, αρμόδια για την επίβλεψη και τον συντονισμό της εθνικής ενεργειακής πολιτικής των Ηνωμένων Πολιτειών και υπεύθυνη για την έρευνα και την ανάπτυξη της πυρηνικής ενέργειας και των πυρηνικών όπλων στις ΗΠΑ. Το Υπουργείο Ενέργειας, επιβλέπει το πυρηνικό πρόγραμμα των Ηνωμένων Πολιτειών, και την παραγωγή πυρηνικών αντιδραστήρων για το Πολεμικό Ναυτικό των ΗΠΑ. Επίσης, είναι αρμόδιο για την ανάπτυξη έρευνας και υπεύθυνο για την εγχώρια παραγωγή ενέργειας της χώρας.

Το Υπουργείο Ενέργειας, ιδρύθηκε το 1977. Σημαντικό ρόλο για την δημιουργία του διαδραμάτισε η πετρελαϊκή κρίση του 1973. 

Ο επικεφαλής του Υπουργείου Ενέργειας των Ηνωμένων Πολιτειών, είναι ο εκάστοτε Υπουργός Ενέργειας (U.S. Secretary of Energy), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών. Το Υπουργείο Ενέργειας, βρίσκεται και εδρεύει στην νοτιοδυτική Ουάσινγκτον Π.Κ., και επιπλέον διατηρεί γραφεία στο Τζέρμανταουν του Μέριλαντ. 

Σημερινή και 16η Υπουργός Ενέργειας των Ηνωμένων Πολιτειών, είναι η Δημοκρατική Τζένιφερ Γκράνχολμ, από τις 25 Φεβρουαρίου 2021.

Παραπομπές 
Υπουργεία Ενέργειας
Κυβέρνηση στις Ηνωμένες Πολιτείες
Πολιτική των Ηνωμένων Πολιτειών
Υπουργείο Ενέργειας (ΗΠΑ)
__ΕΥΡΕΤΗΡΙΟ__